                  CUM SĂ VĂ FERIŢI DE VIROZE ( RĂCELI )


Toamna şi primăvara sunt perioadele când lumea este predispusă să răcească.


De ce?


Deoarece în aceste sezoane suntem expuşi la variaţii mai mari de temperatură în cursul zilei, fără a fi întotdeauna îmbrăcaţi adecvat. 


Ce este răceala?


Răceala este o boală produsă de anumite virusuri.

Ea se transmite de la o persoană bolnavă la una sănătoasă, prin picăturile ce se răspândesc în aer, în timp ce bolnavul tuşeşte, strănută, vorbeşte, respiră.


Cum se manifestă la debut (început) ?

 
Se manifestă prin senzaţia de răceală a extremităţilor, dureri de cap, dureri de gât, strănut, rinoree (curge nasul), tuse seacă, stare de disconfort, febră. 

Fără tratament, persoanele cu rezistenţa scăzută pot face complicaţii cum sunt: bronşite, pneumonii, bronhopneumonii, otite etc.


Ce trebuie să faceţi să nu vă îmbolnăviţi ?
- Să vă îmbrăcaţi adecvat temperaturii.

- Să nu frecventaţi locuri aglomerate.

- Să evitaţi contactul cu persoane răcite.

- Să vă creşteţi rezistenţa faţă de infecţii luând periodic vitamina C, 1 tableta de 3 ori pe zi.


Dacă totuşi vă îmbolnăviţi, ce trebuie să faceţi ca boala să nu se complice şi să dureze cât mai puţin ?


La primele semne de răceală, luaţi 2 aspirine şi 2 tablete de vitamina C seara înainte de culcare cu un pahar de ceai cald şi faceţi o baie fierbinte. Apoi vă acoperiţi bine în pat pentru a transpira, dupa care va stergeţi energic cu un prosop uscat şi vă schimbaţi. Dacă nu v simţiţi mai bine consultaţi neapărat medicul dumneavoastră de familie. 

ATENŢIE!!! Aspirina recomandă a se lua  dizolvată într-un pahar cu ceai, numai după ce mancaţi.

Aspirina este contraindicată la bolnavii cu ulcer sau la cei sensibili la aspirină. Este de preferat ca aceştia să consulte medicul de medicină generală.

NU LUAŢI DIN PROPRIE INIŢIATIVĂ ANTIBIOTICE ÎN CAZ DE RACEALĂ!!!


Ce trebuie să faceţi să nu îmbolnăviţi pe alţii ?
- Să nu frecventaţi locuri aglomerate.

- Cand tuşiţi sau strănutaţi puneţi batista la gură,pentru a nu împraştia microbi.


ATENŢIE!!!  Răcelile neglijate pot duce la boli pulmonare cronice !
                                         CUM SĂ VĂ FERIŢI DE GRIPĂ ?

Gripa este o boală virală dată de virusul gripal.


Gripa este o afecţiune mai severă decât simplele răceli deoarece complicaţiile sunt mai frecvente şi mai severe.


Gripa apare periodic în anotimpurile toamnă - iarnă, producând epidemii.

CUM SE MANIFESTĂ GRIPA ?

Primele semne ale gripei sunt:


                                        - FEBRA

                                        - CEFALEE ( DURERI DE CAP )

                                        - MIALGII ( DURERI MUSCULARE )

                                        - DURERI OCULARE (mai ales la mişcările ochilor)

                                        - DURERI DE GÂT

                                        - NAS ÎNFUNDAT

                                        - TUSE SEACĂ IRITATIVĂ
                                        - STARE DE MOLEŞEALA, AMEŢEALĂ

CE TREBUIE SĂ FACEŢI SĂ NU VĂ ÎMBOLNĂVIŢI ?

                                      - Să nu frecventaţi locuri aglomerate.

                                      - Să evitaţi contacte cu persoane gripate.

                                      - Să vă creşteti rezistenţa faţă de infecţii luând vitamina C, 

                                                    1 tableta de 3 ori pe zi.

                                      - Să vă vaccinaţi cu vaccin antigripal.


VACCINUL ANTIGRIPAL SE POATE CUMPĂRA DIN FARMACII LA PREŢURI REZONABILE.

Oricum preţul  unui vaccine antigripal este mai ieftin decât preţul medicamentelor necesare în cazul îmbolnăvirii.

Vaccinul se recomandă în primul rând persoanelor în vârstă sau persoanelor cu boli cronice (ce slabesc organismul), care pot face forme severe de gripă cu complicaţii. 

     În cazul în care vă îmbolnăviţi prezentaţi-vă  la medicul de familie!
